Mín skoðun er sú að byggðastefna á Íslandi sem lítur að landsbyggðunum er veik . Það er enginn kraftur í henni og þetta eru allt of mikil plástravinna í stað alvöru breytinga . Hin raunverulega byggðastefna gengur vel og til marks um það búa um 80% íbúa landsins á höfuðborgarsvæðinu og í klukkutíma keyrslu frá henni . Í dag virðist mér að allt of margir telji að það sé náttúrulögmál að fólk flytji suður . Vegna þessa er í raun engin raunverulegur kraftur í því að byggja upp landsbyggðina og þá innviði sem þarf til svo fólk geti búið þar áfram og nýtt fólk flutt á svæðið . Ef eitthvað er byggt upp tengist það oft og iðulega uppbyggingu í stóriðju og því ekki skrítið að margir séu opnir fyrir slíkum framkvæmdum þó þeir sé umhugað um umhverfið . Það er frábært að búa út á landi þegar allt er í lagi en ekki þegar eitthvað kemur upp á eins og við sáum vel í óveðrinu sem gekk yfir fyrir skemmstu þá hrundu niður mikilvægir innviðir . Þetta sjáum við líka þegar fólk út á landi glímir við langvinn veikindi þá getur kostnaður fjölskyldna hlaupið á milljónum við að sækja þá þjónustu suður . Vegna kostnaðar gefst fólk upp og færir sig nær þjónustunni sem hefur markvisst verið skorin niður og flutt suður . Auglýsing Ég get ekki séð annað en að ákvarðanir um byggðamál séu teknar af fólki í ráðuneytum og ríkisstofnunum sem allt býr á höfuðborgarsvæðinu og skilur ekki hvernig er að búa út á landi , áttar sig ekki á vandamálum og tækifærum sem þar eru . Þetta er ekki vont fólk en það finnur ekki á eigin skinni hvað aðstöðu - og þjónustuleysið er slæmt . Þetta fólk heyrir af vandamálum landsbyggðarinnar en þær fáu raddir sem það heyrir drukkna í daglegum samræðum þeirra við fólk á sínu heimasvæði . Það þýðir ekkert að byggja upp innviði út á landi á þeim hraða sem það er gert í dag , það þarf massífa innspýtingu fjárfestinga og alvöru plan fyrir kjarnasvæði hvers fjórðungs ef það er ætlun okkar að halda þeim almennilega í byggð . Meðan þetta áhugaleysi viðgengst eykst bilið milli landsbyggðar og höfuðborgar sem er slæmt fyrir alla , við horfum á höfuðborgina og svæðið næst henni þenjast út sem skapar allskonar vandamál m.a. á húsnæðismarkaði og í samgöngum meðan á landsbyggðunum ríkir svo gott sem stöðnun í nýbyggingu . Á þessu er ein undantekning og það er Akureyri . Þar hefur tekist að byggja upp bæ með þjónustu , afþreyingu og aðstöðu sem gerir Akureyri og nágrenni á áhugaverðum stað til búsetu . Akureyri er í raun skólabókardæmi um það sem þarf að gerast á Vestfjörðum og Austurlandi . Það verða að vera sterk kjarnasvæði í hverjum fjórðungi sem eru samkeppnishæf um fólk og fyrirtæki , fjölmennari kjarnasvæði sem næra nærliggjandi byggðir . Það þarf því að fjárfesta í þessum kjarnasvæðum og þannig breyta aðstæðum svo þau megi vaxa og dafna . Við erum að tala um göng , vegi og bætt net - og raforkukerfi ásamt niðurgreiðslu á innanlandsflugi sem strax gerir aðgengi að sameiginlegri þjónustu í höfuðborginni betra . Þetta mun valda því að hingað mun flytja fleira fólk sem fjölgar þeim sem krefjast betri þjónustu og aðstöðu . Síðustu 30 - 40 ár hefur fólki , þjónustu og aðstöðu verið stefnt suður . Fjöldi fólks á höfuðborgarsvæðinu og næsta nágrenni segir allt sem segja þarf . Ójafnvægið er orðið algjört . Eins og við vorum minnt á í síðasta óveðri er íslensk náttúra ekkert lamb að leika sér við , en þetta hefði getað verið mikið verra , við hefðum getað verið að tala um vont veður , eldgos og jarðskjálfta á höfuðborgarsvæðinu . Ég veit að það er frekar ólíklegt að þetta gerist allt á sama tíma , en ef þetta gerist og það þarf að flytja heila borg , hvert á hún þá að fara ? Höfundur er íbúi á Egilsstöðum , Austurlandi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .